Diari Oficial de la Generalitat Valenciana


Sumari del DOGV 7582, del 30-07-2015 (2015/6846)

RESOLUCIÓ de 27 de juliol de 2015, la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament de la primera fase dels programes formatius de qualificació bàsica, convocades per l'Orde 57/2015, de 21 de maig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7582

Data del DOGV
:   30-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6846


Data del document
:   27-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de juliol de 2015, la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament de la primera fase dels programes formatius de qualificació bàsica, convocades per l'Orde 57/2015, de 21 de maig. [2015/6846]  
Per l'Ordre 57/2015, de 21 de maig, de la Conselleria d'Educació, Cultura i Esport, es convoquen i s'aproven les bases reguladores de les ajudes dels programes formatius de qualificació bàsica de la Comunitat Valenciana per al curs 2015-2016.  
Examinades les sol·licituds d'ajudes presentades per les entitats sol·licitants i valorats els seus projectes socioeducatius en funció dels criteris i prioritats establides, d'acord amb allò que s'ha indicat en l'apartat sèptim de l'Ordre 57/2015, de 21 de maig, de la Conselleria d'Educació, Cultura i Esport.  
Vista la proposta de concessió d'ajudes que eleva la comissió de valoració dels programes de formatius de qualificació bàsica creada a este efecte, en compliment del que disposa l'apartat deu de l'Ordre 57/2015, de 21 de maig, de la Conselleria d'Educació, Cultura i Esport.  
  
D'acord amb les competències atribuïdes per delegació en la disposició final primera de l'Ordre 57/2015, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenrotllament de la primera fase de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, relacionats en cada un dels annexos I i II, per un import total 1.093.818,06 euros i amb càrrec a la línia pressupostària T7875 corresponent a l'aplicació pressupostària 13.51.43.116.15.2, corresponent a l'exercici pressupostari de 2015.  
2. No admetre les sol·licituds d'ajudes formulades pels ens territorials i entitats relacionades en l'annex III d'esta resolució pels motius que s'indiquen.  
  
Segon  
Els programes formatius de qualificació bàsica es realitzaran en dos fases, segons el que disposa l'apartat dotze de l'Ordre 57/2015.  
L'aprovació de la segona fase haurà d'ajustar-se al que disposa l'apartat 12.6 de l'Ordre 57 2915/.  
Per als programes relacionats en els annexos I i II d'esta resolució, el termini de presentació en la Conselleria d'Educació, Investigació, Cultura i Esport de la documentació justificativa dels gastos corresponents a la primera fase haurà de realitzar-se fins al 20 de novembre de 2015.  
  
Tercer  
La primera fase s'iniciarà a partir de setembre de 2015 i finalitzarà el 31 de desembre de 2015.  
El càlcul de les quanties per al desenrotllament del programa formatiu de qualificació bàsica es realitza tenint en compte que la duració de la primera fase és de 320 hores. En la part A, el valor hora lectiva per programa/grup és de 35 euros/hora. Així mateix, per a la part B, el valor hora per a gastos generals és de cinc euros per programa/grup. Els imports màxims són els que figuren en els annexos I i II.  
  
Quart  
A fi de poder portar a terme adequadament el procés d'escolarització i garantir el compliment dels preceptes establits en la Llei Orgànica de Protecció de Dades (LOPD) és necessari garantir tant la viabilitat dels suports informàtics com la responsabilitat i confidencialitat sobre les dades i informacions que es processen.  
Amb tal objecte, hauran de remetre's via correu electrònic a l'adreça següent ttdg@cuv.tb, en el termini de cinc dies comptadors des de la publicació d'esta resolució les dades següents:  
- Denominació del centre o entitat.  
- Municipi.  
- Denominació del programa.  
- Nom i cognoms del titular.  
- DNI o NIF.  
- Correu electrònic.  
  
Quint  
En el termini de 15 dies naturals des de la data d'inici del programa, les entitats beneficiàries procediran a la presentació de la documentació d'inici en la Direcció General de Formació Professional i Ensenyances de Règim Especial, que inclourà:  
a) Annex IV i annex V d'esta resolució, degudament emplenat per mitjà de format electrònic.  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes establits en l'apartat setze de l'Ordre 57/2015.  
c) Fotocòpia compulsada de la documentació acreditativa de la titulació i/o experiència professional de l'equip docent.  
d) En la modalitat Programes Formatius Qualificació Bàsica Especial i en aquells programes que integren fins un màxim de dos alumnes amb necessitats educatives especials, s'aportaran les certificacions de minusvalidesa, i informes psicopedagògics originals o compulsats de data no anterior a 6 mesos comptadors des de la data d'inici del programa.  
e) Escrit-notificació, firmat i segellat, en què s'especifique que l'entitat beneficiària anticipa l'import econòmic, justificant el gasto abans del 20 de novembre de 2015.  
f) Certificació del represente de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat d'estes.  
Esta documentació estarà disponible en l'adreça http://www.cece.gva.es/eva/val/fp\_pfcb.htm «Programes Formatius de Qualificació Bàsica»  
  
Sext  
La Conselleria d'Educació, Investigació, Cultura i Esport queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat quinze de l'Ordre 57/2015, i quedarà, en tot cas, l'entitat compromesa al compliment del que establix l'apartat catorze de la mateixa orde, relatiu a les obligacions de les entitats beneficiàries  
  
Sèptim  
1. L'entitat beneficiària quedarà obligada a justificar en imprés normalitzat les quantitats aportades per a la realització del programa en la seua primera fase.  
2. La justificació del gasto ?parts A i B- es durà a terme per mitjà dels impresos normalitzats que figuren en la pàgina web de la Conselleria d'Educació, Investigació, Cultura i Esport http://www.cece.gva.es/eva/val/fp\_pfcb.htm «Programes Formatius de Qualificació Bàsica», aportant nòmines, gastos socials, factures i rebuts corresponents originals o degudament confrontats i ordenats que acrediten el pagament material d'estes, així com la documentació acreditativa dels pagaments realitzats per mitjà d'extracte bancaris, i seran només subvencionables aquells «efectivament pagats». Igualment serà imprescindible l'aportació d'esta justificació de la declaració de reintegraments a la Generalitat per a totes les entitats. Les entitats sense ànim de lucre aportaran igualment els certificats d'estar al corrent de la Seguretat Social i agències tributàries estatal i autonòmica o autorització expressa del sol·licitant a la Conselleria d'Educació, Investigació, Cultura i Esport per a obtindre directament l'acreditació de les esmentades obligacions.  
  
3. Els ens territorials hauran d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable.  
Als efectes d'acreditar el compliment les entitats locals hauran de sol·licitar a la Sindicatura de Comptes una certificació d'haver remés els comptes anuals, o si és el cas, que ha presentat el compte general a la Sindicatura de Comptes, d'acord amb el que establix l'article 199 apartats 4 i 5 de la Llei 8/2010, de 23 de juny, de la Generalitat, de Règim Local de la Comunitat Valenciana.  
4. Quan les activitats dels programes hagen sigut finançades, a més de amb la subvenció, amb fons propis o altres subvencions o recursos, hauran d'acreditar-se en la justificació l'import, procedència i aplicació de tals fons a les activitats subvencionades.  
5. L'entitat beneficiària realitzarà un seguiment de la prossecució d'estudis i inserció laboral dels participants en el programa que, amb un estudi previ per la Comissió de Valoració dels Programes Formatius de Qualificació Bàsica, servirà d'indicador per a avaluar en futurs exercicis, la viabilitat de les esmentades accions en funció del col·lectiu a què estes anaven dirigides i la modalitat d'actuació per la qual es va optar.  
  
Els resultats del mencionat seguiment podran ser incorporats en un termini màxim de 6 mesos posteriors al terme del programa.  
  
Octau  
En compliment del que disposa l'apartat díhuit de la mencionada Ordre 57/2015, el material imprés divulgatiu dels programes formatius de qualificació bàsica, així com la retolació de les instal·lacions on es duguen a terme estos programes s'ajustarà al model i instruccions indicades en l'annex VI d'esta resolució.  
  
Nové  
La realització dels programes formatius de qualificació bàsica es regirà pel que establix l'Ordre 57/2015, i per totes les instruccions es dicten per la Direcció General de Formació Professional i Ensenyances de Règim Especial. La primera fase d'estos programes formatius s'iniciarà a partir de l'1 de setembre de 2015, d'acord amb el que establix apartat 12.4 de l'Ordre 57/2015.  
  
Deu  
Esta resolució produirà efectes l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra este acte, que esgota la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
  
València, 27 de juliol de 2015.- La directora general de Formació Professional i Ensenyaments de Règim Especial: Marina Sánchez Costas.